gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
મહારાષ્ટ્ર વિધાનસભાએ GST ખરડાને બહાલી આપી મંજૂરી આપનાર દેશનું દસમું રાજ્ય બન્યું
નાણાપ્રધાન સુધીર મુનગંટીવારે ખાતરી આપી કે નવી ટૅક્સ-વ્યવસ્થા અમલી બનવાથી મહારાષ્ટ્રને કોઈ આર્થિક નુકસાન નહીં થાય
સંસદની મંજૂરી પામેલા GST બંધારણીય સુધારા ખરડા પર મહારાષ્ટ્ર વિધાનસભાએ ગઈ કાલે એક દિવસના ખાસ સત્રમાં મહોર મારી હતી. નીચલા ગૃહમાં આ દરખાસ્ત સર્વાનુમતે પસાર કરવાની સાથે મહારાષ્ટ્ર GST બંધારણીય સુધારા ખરડાને મંજૂરી આપનારું દેશનું દસમું રાજ્ય બન્યું છે.
આ દરખાસ્તને મંજૂરી માટે ગૃહમાં રજૂ કરનારા રાજ્યના નાણાપ્રધાન સુધીર મુનગંટીવારે જણાવ્યું હતું કે ‘GST અમલી બનવાથી મહારાષ્ટ્રને કોઈ નુકસાન નહીં થાય. મુખ્ય પ્રધાન દેવેન્દ્ર ફડણવીસે GST ખરડા બાબતે કેન્દ્રીય નાણાપ્રધાન અરુણ જેટલી સાથે વિગતવાર ચર્ચા કરી હતી. આ ખરડા વિશેની શિવસેનાની શંકાને પણ અમે દૂર કરી છે.’
૨૮૮ સભ્યોવાળી મહારાષ્ટ્ર વિધાનસભામાં ૧૮૫ સભ્યો સાથે BJP અને શિવસેના યુતિની બહુમતી છે. વિરોધ પક્ષ કૉન્ગ્રેસ અને NCP GSTની તરફેણમાં છે ત્યારે નીચલા ગૃહે સર્વાનુમતે આ ખરડાને મંજૂરી આપી હતી.
સંસદની મંજૂરી પામેલા ૧૨૨મા બંધારણીય સુધારાને રાષ્ટ્રપતિની મંજૂરી માટે મોકલવામાં આવે એ પહેલાં કમસે કમ ૧૬ રાજ્યોએ એને મંજૂરી આપવી જરૂરી છે.
મહારાષ્ટ્ર ઉપરાંત આસામ, બિહાર, ઝારખંડ, હિમાચલ પ્રદેશ, છત્તીસગઢ, ગુજરાત, મધ્ય પ્રદેશ, દિલ્હી અને નાગાલૅન્ડ એમ દસ રાજ્યો અત્યાર સુધીમાં GST ખરડાને મંજૂરી આપી ચૂક્યાં છે.
GSTની શું અસર થશે?
મહારાષ્ટ્ર વિશાળ સર્વિસ સેક્ટર ઇકૉનૉમી સાથેનું દેશનું અગ્રણી મૅન્યુફૅક્ચરિંગ સ્ટેટ છે અને ઞ્લ્વ્નો દર ૧૮ ટકા રાખવામાં આવશે તો મહારાષ્ટ્રને મોટું મહેસૂલી નુકસાન થવાનો અંદાજ છે.
આ વિશે વિગતવાર વાત કરતાં એક અધિકારીએ જણાવ્યું હતું કે ‘મુંબઈમાં લેવાતી ઑક્ટ્રૉયને પણ GST હેઠળ આવરી લેવાની છે. એટલે એને કારણે મોટું મહેસૂલી નુકસાન થશે. સેન્ટ્રલ સેલ્સ ટૅક્સ, વૅટ, એન્ટરટેઇનમેન્ટ ટૅક્સ અને કેટલાક અન્ય નાના ટૅક્સિસનું સ્થાન પણ GST લેશે એટલે એમાં વધારાનું મહેસૂલી નુકસાન થશે.’
વિધાનસભામાં GST ખરડા સંબંધી ચર્ચામાં ભાગ લેતાં ફ્ઘ્ભ્ના નેતા અને રાજ્યના ભૂતપૂર્વ નાણાપ્રધાન જયંત પાટીલે પણ કહ્યું હતું કે ‘GSTની જોગવાઈઓને કારણે રાજ્યની નાણાકીય સ્વાયત્તતાને માઠી અસર થવાની આશંકા છે. વિકાસની બાબતમાં અત્યાર સુધી જે રાજ્યો મહારાષ્ટ્રથી પાછળ હતાં એ રાજ્યો GSTના અમલથી મહારાષ્ટ્રની હરોળમાં આવી જશે. GSTના અમલને પગલે સર્જાનારા ફુગાવાનો ભોગ મધ્યમ વર્ગના આશરે ૮૦ ટકા લોકો બનશે એવો અંદાજ છે.’
દેશભરમાં GSTને એપ્રિલ-૨૦૧૭થી અમલી બનાવવાની કેન્દ્ર સરકારની યોજના છે. ઞ્લ્વ્નો હેતુ ગુડ્સ અને સર્વિસિસ પર અનેક પ્રકારના કરના સ્થાને એક જ દરે કર વસૂલવાનો છે. દેશમાં હાલ ઉત્પાદન-આધારિત કરવ્યવસ્થા છે, પણ GSTના અમલને પગલે એ વપરાશ-આધારિત કરવ્યવસ્થા બનશે.
એક્સાઇઝ ડ્યુટી તથા વૅટ હાલના પચીસથી ૨૬ ટકાના દરેથી ઘટવાને કારણે મૅન્યુફૅક્ચર્ડ કન્ઝ્યુમર ગુડ્સ સસ્તાં થશે, જ્યારે સર્વિસિસની કૉસ્ટ હાલના ૧૫ ટકાના સ્તરથી ઘણી વધી જશે.
રીટેલ દુકાનદારોના પ્રતિનિધિઓની પણ હાજરી
મહારાષ્ટ્ર સરકારે ગઈ કાલે GST બિલ મંજૂર કરવા એક દિવસનું ખાસ સત્ર બોલાવ્યું એમાં રીટેલ દુકાનદારોનું પ્રતિનિધિત્વ કરવા ધ બૉમ્બે સબર્બન ગ્રેન ઍન્ડ પ્રોવિઝન ડીલર્સ અસોસિએશનના પ્રમુખ હસમુખ રાંભિયા, ચૅરમૅન લલિત છેડા, માનદ મંત્રી ચંદ્રકાંત ગાલા અને મણિલાલ છેડા, ટ્રસ્ટી હરેશ છેડા તેમ જ કારોબારી સભ્યો સુરેન્દ્ર વીરા અને દિગાંત ઉપાધ્યાય હાજર હતા.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.